രാമഭദ്രാചാര്യ

ഹിന്ദുമത നേതാവ്, വിദ്യാഭ്യാസപ്രവർത്തകൻ, സംസ്കൃത പണ്ഡിതൻ, ബഹുഭാഷാവിദഗ്ദ്ധൻ, കവി, എഴുത്തുകാരൻ, വ്യാഖ്യാതാവ്, തത്ത്വചിന്തകൻ, സംഗീതസംവിധായകൻ, ഗായകൻ, നാടകകൃത്ത്, കഥാകഥനവിദഗ്ദ്ധൻ എന്നീ മേഖലകളിൽ പ്രശസ്തനാണ് രാമാനന്ദാചാര്യ സ്വാമി രാമഭദ്രാചാര്യ.Nagar 2002, p. 125. ചിത്രകൂടം ആസ്ഥാനമായി പ്രവർത്തിക്കുന്ന ഇദ്ദേഹം നിലവിലുള്ള നാല് ജഗദ്ഗുരു രാമാനന്ദാചാര്യന്മാരിൽ ഒരാളാണ്.'' 1988 മുതൽ സ്വാമി രാമഭദ്രാചാര്യ ഈ പദവി വഹിക്കുന്നു.Agarwal 2010, pp. 1108–1110.Dinkar 2008, p. 32.

1950 ജനുവരി 14ന് മകര സംക്രാന്തി ദിവസം ഉത്തർ‌പ്രദേശിലെ ശാന്തിഖുർദ് എന്ന ഗ്രാമത്തിൽ ജനിച്ച ഇദ്ദേഹത്തിന്റെ പൂർവ്വാശ്രമനാമം ഗിരിധർ മിശ്ര എന്നായിരുന്നു. രണ്ടുമാസം പ്രായമുണ്ടായിരുന്നപ്പോൾ മുതൽ അന്ധനായിത്തീർന്ന ഇദ്ദേഹം പഠനത്തിനോ സംഗീതസംവിധാനത്തിനോ ബ്രെയിലി ലിപിയോ മറ്റ് സഹായങ്ങളോ ഉപയോഗിച്ചിട്ടില്ല.Aneja 2005, p. 67.

തുളസീപീഠത്തിന്റെ സ്ഥാപകനേതാവാണിദ്ദേഹം. സന്ത് തുളസീദാസിന്റെ പേരാണ് ഈ പീഠത്തിന് നൽകിയിട്ടുള്ളത്.Nagar 2002, p. 91. ചിത്രകൂടത്തിലെ ജഗദ്ഗുരു രാമഭദ്രാചാര്യ ഹാൻഡികാപ്പ്ഡ് യൂണിവേഴ്സിറ്റിയുടെ സ്ഥാപകനും ആജീവനാന്ത ചാൻസിലറുമാണ് ഇദ്ദേഹം. ഈ സർവ്വകലാശാല നാലുതരം വൈകല്യങ്ങളുള്ള വിദ്യാർത്ഥികൾക്ക് ബിരുദ - ബിരുദാനന്തര കോഴ്സുകൾ ലഭ്യമാക്കുന്നുണ്ട്.Dwivedi 2008, p. x.Aneja 2005, p. 68.

22 ഭാഷകൾ സംസാരിക്കുന്ന സ്വാമി രാമഭദ്രാചാര്യ ഒരു നിമിഷകവിയും സംസ്കൃതം, ഹിന്ദി, അവധി, മൈഥിലി തുടങ്ങിയ ഭാഷകളിൽ ഗ്രന്ഥരചന നടത്തിയിട്ടുള്ളയാളുമാണ്.Dinkar 2008, p. 39. ഇദ്ദേഹം 100 ലധികം പുസ്തകങ്ങളും 50 ലധികം പ്രബന്ധങ്ങളും എഴുതിയിട്ടുണ്ട്. ഇതിൽ നാല് ഇതിഹാസകാവ്യങ്ങൾ ഉൾപ്പെടുന്നു. തുളസീദാസിന്റെ രാമചരിതമാനസം, ഹനുമാൻ ചാലിസ എന്നിവയുടെ ഹിന്ദി വ്യാഖ്യാനങ്ങൾ, അഷ്ടാദ്ധ്യായിയുടെ സംസ്കൃത വ്യാഖ്യാനം, പ്രസ്ഥാനത്രയി ഗ്രന്ഥങ്ങളുടെ സംസ്കൃതവ്യാഖ്യാനം എന്നിവയും സ്വാമി രാമഭദ്രാചാര്യ രചിച്ചിട്ടുണ്ട്.Prasad 1999, p. 849: श्रीहनुमानचालीसा की सर्वश्रेष्ठ व्याख्या के लिए देखें महावीरी व्याख्या, जिसके लेखक हैं प्रज्ञाचक्षु आचार्य श्रीरामभद्रदासजी। श्रीहनुमानचालीसा के प्रस्तुत भाष्य का आधार श्रीरामभद्रदासजी की ही वैदुष्यमंडित टीका है। इसके लिए मैं आचार्यप्रवर का ऋणी हूँ। [For the best explanation of Hanuman Chalisa, refer the Mahāvīrī commentary, whose author is the visually-disabled Acharya Rambhadradas. The base for the commentary being presented is the commentary by Rambhadradas, which is adorned with erudition. For this, I am grateful to the eminent Acharya.]Dinkar 2008, pp. 40–43. സംസ്കൃതവ്യാകരണം, ന്യായം, വേദാന്തം എന്നീ മേഖലകളിൽ ഇദ്ദേഹത്തിനുള്ള പാണ്ഡിത്യം പ്രസിദ്ധമാണ്. തുളസീദാസിനെ സംബന്ധിച്ച പഠനങ്ങളിൽ ഏറ്റവും വലിയ വൈദഗ്ദ്ധ്യമുള്ളയാളാണ് ഇദ്ദേഹമെന്ന് കരുതപ്പെടുന്നു. ഇദ്ദേഹം രാമചരിതമാനസത്തിന്റെ ഒരു വിമർശനത്തിന്റെ എഡിറ്ററുമാണ്.Rambhadracharya (ed) 2006. രാമായണ - ഭാഗവത കഥകൾ പൊതുസദസ്സുകളിൽ പറയുന്നതിനും സ്വാമി രാമഭദ്രാചാര്യ ശ്രദ്ധേയനാണ്. ഇന്ത്യയിലെ വിവിധ പട്ടണങ്ങളിലും മറ്റു രാജ്യങ്ങളിലും ഇദ്ദേഹത്തിന്റെ കഥപറയൽ നടത്താറുണ്ട്. ഇത് സൻസ്കാർ ടി.വി. സംസ്ഥാൻ ടി.വി. മുതലായ ചാനലുകളിൽ പ്രക്ഷേപണം ചെയ്യപ്പെടാറുണ്ട്.

പുരസ്കാരങ്ങൾ
പത്മവിഭൂഷൺ (2014)

കുറിപ്പുകൾ






അവലംബം

ഗ്രന്ഥസൂചി























പുറത്തേയ്ക്കുള്ള കണ്ണികൾ








വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:1950-ൽ ജനിച്ചവർ